als_Latn dik_Latn sag_Latn
A e ka pasur të vështirë? Sigurisht që në fillim ka qenë thuajse e pamundur të pranohej nga "mentaliteti" i këtushëm, por tani, gjërat kanë ndryshuar. Djali 24-vjeçar nga Tirana, eksperiencat e para i ka pasur në Gjermani. Tregon se herën e parë të një performance si striptist e ka pasur në moshën 19-vjeçare. Duke qenë se merrej gjithnjë me palestër, kishte një trup të bukur dhe kështu plotësonte një nga kushtet e para për të qenë striptist.
Dhe nuk i ka ecur keq... Erjoni na tregon se kishte net kur mund të fitonte nga 400 - 500 euro. Mosha e femrave, të cilat vizitonin klubin ku Erjoni bënte performancat e tij ishte nga 20 - 50 vjeç.
Erjoni thotë se në Shqipëri, për sa i përket moshës, ka pak diferencë. Mosha e femrave që marrin pjesë në performancat "shqiptare" të Erjonit është nga 20 - 30 vjeç. Dhe më e bukura është që në performancat në lokale, Erjoni ende nuk ka pasur ndonjë rast që femrat t'i japin lekë, ndërsa ai kërcen në skenë.
Erjoni është rikthyer në Shqipëri prej katër vjetësh. Karrierën këtu e ka nisur me ditëlindje dhe festa beqarie. Daljen e parë në klub e ka pasur në mars të 2008-ës. Njerëzit ishin të habitur nga performanca e tij, sepse nuk kishin një ide të qartë se çfarë ishte një stripman. Dhe vërtet...
Çfarë është një stripman?
Së pari, ka të bëjë me zhveshjen. Erjoni shpjegon se zhveshja shkon deri te të brendshmet në striptistët profesionistë. Ai nuk lejon femra t'i afrohen në skenë, pasi i prishin performancën, përveç rasteve kur është duke performuar në një disiplinë që quhet lap - dance.
"Por ka qenë dhe është ende shumë e vështirë, pasi performanca të tilla mungojnë në klubet shqiptare", - thotë Erjoni.
Po vetë familja e Erjonit si e ka pritur diçka të tillë? "Familja ime nuk e ka fare problem një gjë të tillë. E sheh si profesion dhe e vlerëson.
Unë jam me shkollë të mesme hidraulike. Nuk kisha të ardhme me atë profesion, ndaj striptizmi për mua është profesion, është punë, të cilën, sigurisht, e bëj me shumë pasion".
Po cilat janë veshjet, me të cilat performon një striptist? Veshjet janë nga më të ndryshmet dhe sigurisht që një striptist i mirë duhet të ketë në gardërobën e tij sa më shumë veshje. Erjoni ka një veshje polici, një kostum të Zorros, të cilin e klasifikon dhe më sensualin, një kostum zjarrfikësi etj. Këto veshje, në rastin kur një striptist performon i vetëm dhe pa pasur një menaxher i siguron gjithnjë vetë. Blerja e veshjeve është një nga shpenzimet kryesore që ka një striptist. Sa kushtojnë? "Po ja, veshja e zjarrfikësit p.sh., ka bërë 120 euro".
Si janë femrat shqiptare për syrin e Erjonit? Nuk e ka fare të vështirë të përgjigjet: "O janë të zjarrta femrat shqiptare, o nuk ka femra në të gjithë Europën që të jenë ashtu". Dhe më pas na thotë diçka vërtet mbresëlënëse: "Femrat shqiptare nuk janë aspak të turpshme, duken si të tilla, por nuk janë fare ashtu". Erjoni është mashkulli i parë striptist shqiptar. Meshkujt e tjerë që dëshirojnë ta provojnë thyhen shpejt. Sipas Erjonit, tremben, apo mposhten nga paragjykimet. Erjoni vetë nuk trembet, pasi nuk paragjykon njeri dhe nuk i intereson as nëse gjykohet. Për të, të qenit stripmen është një punë...
Festat private
Në festa private, Erjoni tregon se ka vetëm vajza. Janë festa mjaft intime dhe ka raste kur zhveshja shkon... deri në maksimum. Mosha që mbizotëron në këto festa është nga 20-25 vjeç. Tek këto festa, ndryshe nga të tjerat hidhen lekë. Shumat e hedhura variojnë nga 15- 20 mijë. Dhe në total arrij në tek 200 - 300 mijë lekë. Këto lloj festash nuk bëhen në lokale, por bëhen në shtëpi. Vajzat, nuk janë vetëm nga Tirana, por janë të rretheve të ndryshme. Këto festa bëhen në mënyrë të fshehtë dhe janë të rralla. Gjatë sezonit të verës kanë qenë tre të tilla.
Festat e beqarisë
Në verën e viti 2010 në 1 klub të njohur në Tiranë çdo të enjte dhe të premte nga maji në shtator organizoheshin festat e beqarisë. Festat e beqarisë kanë një program krejt ndryshe nga festat e tjera. Dalja e parë e Erjonit është i veshur me një kostum, me të cilin i ngjason një dhëndri. Një dhëndër që bën strip dhe lap-dance. Pas kësaj veshjeje, vjen uniforma e policit bashkë me prangat dhe më pas zhveshja. Gjatë këtyre festave, Erjoni qëndron 2 - 3 orë. Janë festa ku nuk hidhen lekë (pra merret vetëm pagesa fillestare) dhe femrat që marrin pjesë janë të formave të ndryshme... femrat që kanë organizuar këtë surprizë dhe që kanë kontaktuar me Erjonin, kanë qenë shoqet e nuses. Në shumë raste, nusja vetë nuk ka qenë fare në dijeni të një surprize të tillë.
Festa e LGBT
Në festën e LGBT-së (lesbike, gay, biseksual dhe trans) Erjoni ka shkuar i shoqëruar nga një balerinë. Sipas Erjonit, publiku i LGBT-së ka qenë publiku më "neutral" që ai ka parë. "Nuk kishin asnjë lloj paragjykimi dhe janë një hap para, pavarësisht prirkes së tyre seksuale. Ata kanë një botë krejt ndryshe".
Erjoni tregon se veshja e tyre, ndryshe nga sa mund të mendohet ishte shumë normale.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn ita_Latn als_Latn als_Latn